Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3553

c) III. kategóriájú műszeres megközelítési és leszállási műveletekre szánt futópálya földetérési zónája; felezőpontja és megállási végszakasza. 4.6.3.5 Egy repülőtér részére légiforgalmi szolgáltatást és repülési információszolgáltatást nyújtó egységeknek késedelem nélkül tudomást kell szerezniük a futópálya látástávolság megállapítására használt automatizált berendezések működőképességi állapotában beállt változásokról. 4.6.4 Aktuális időjárás 4.6.4.1 A repülőtéren és/vagy annak környékén uralkodó aktuális időjárást figyelni és szükség esetén jelenteni kell. Minimálisan a következő aktuális időjárás jelenségeket kell azonosítani: csapadék és fagyott csapadék (azok intenzitását is közölve), köd, fagyott köd és zivatarok (a szomszédos környezetben előforduló zivatarokkal együtt). 4.6.4.2 Ajánlás. – Helyi rendszeres és különleges jelentéseknél az aktuális időjárás információknak a repülőtéri időjárási viszonyokra kell vonatkozniuk. 4.6.4.3 Ajánlás. – METAR és SPECI esetén az aktuális időjárás információknak a repülőtéri időjárási viszonyokra, és bizonyos meghatározott aktuális időjárási jelenségek esetében, a repülőtér környékére kell kiterjedniük. 4.6.5 Felhők 4.6.5.1 A felhőmennyiséget, felhőtípust és felhőalap magasságát figyelni és jelenteni kell, szükség esetén ismertetve az üzemeltetés szempontjából jelentőséggel bíró felhőket. Ha az égbolt borult, a felhő mennyiség; felhő típus és felhőalap magasság helyett, ahol mérik, a függőleges látást kell figyelni és jelenteni. A felhőalap magasságát és a függőleges látást méterben (vagy lábban) kell jelenteni. 4.6.5.2 Ajánlás. – Helyi rendszeres és különleges jelentésekhez végzett felhő megfigyeléseknek a megközelítési területre kell kiterjedniük. 4.6.5.3 Ajánlás. – METAR és SPECI részére végzett felhő megfigyeléseknek a repülőtérre és környékére kell kiterjedniük. 4.6.6 Levegő hőmérséklet és harmatpont hőmérséklet 4.6.6.1 A levegő hőmérsékleteket és a harmatpont hőmérsékletet Celsius fokban kell mérni és jelenteni. 4.6.6.2 Ajánlás. – Helyi rendszeres és különleges jelentések és METAR és SPECI részére végzett levegő hőmérséklet és harmatpont hőmérséklet megfigyeléseknek a teljes futópálya komplexumra kell kiterjedniük. 4.6.7 Atmoszférikus nyomás Az atmoszférikus nyomást mérni kell, és a QNH és QFE értékeket hektopascalban kell számolni és jelenteni. 4.6.8 Kiegészítő információk Ajánlás. – A repülőtereken végzett megfigyeléseknek magukban kell foglalniuk a szignifikáns meteorológiai viszonyokra vonatkozó kiegészítő információkat, különös tekintettel azokra, amelyek a megközelítési és emelkedési területekre vonatkoznak. Ahol megvalósítható, az információnak azonosítani kell a meteorológiai körülmények helyét. 4.7 Automatikus megfigyelő rendszertől érkező meteorológiai információk jelentése 4.7.1 Ajánlás. – Automatikus megfigyelő rendszerektől származó METAR és SPECI csak azok az Államok használhatják, amelyek abban a helyzetben vannak, hogy ezt megtehetik a repülőtér üzemidején kívüli órákban és a repülőtér üzemelési ideje alatt, a meteorológiai hatóság meghatározása szerint, a felhasználókkal konzultálva, a személyzet rendelkezésre állása és hatékony alkalmazása alapján. Megjegyzés. – Automatikus meteorológiai megfigyelő rendszerek használatára vonatkozó útmutató anyag A repülőtereken lévő automatikus meteorológiai megfigyelő rendszerek kézikönyve (Doc 9837) (Manual on Automatic Meteorological Observing Systems at Aerodromes) 4.7.2 Automatikus megfigyelő rendszerektől származó METAR és SPECI az „AUTO” szóval azonosítandó. 4.8 Vulkanikus tevékenység megfigyelése és jelentése Ajánlás. – A kitörés előtti vulkáni tevékenység, vulkánkitörés és vulkanikus hamu felhő előfordulását késedelem nélkül jelenteni kell a légiforgalmi szolgálati egységnek és a meteorológiai megfigyelő irodának. A jelentést vulkánikus tevékenység jelentés formájában kell elkészíteni, amely az alább felsorolt információkat tartalmazza a megadott sorrendben:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes